b'\n_START_ARTICLE_\nJamesov klan\n_START_PARAGRAPH_\nJamesov klan je skupina treh vampirjev, ki nastopajo v knjigah ameri\xc5\xa1ke serije Somrak. Sestavljajo jo James, Victoria in Laurent.\n_START_SECTION_\nJames\n_START_PARAGRAPH_\nJames je vodilni vampir izmed trojice. Ima zelo temen zna\xc4\x8daj, ljudi in \xc5\xbeivali pa lovi zgolj za \xc5\xa1port. Je par z Victorio. Laurent ga je opisal kot zelo vztrajnega vampirja, ki vedno dobi vse, kar si za\xc5\xbeeli. Edini \xc4\x8dlovek, ki mu je pobegnil (Alice Cullen), se je kasneje spremenil v vampirko. James je v prvem delu serije Somrak lovil Bello Swan, ki pa mu je pobegnila. V istem delu sta ga ubila Jasper Hale in Emmett Cullen._NEWLINE_Opisan je kot nenavaden, a \xc4\x8deden mo\xc5\xa1ki s svetlo rjavo barvo las._NEWLINE_V filmu Somrak je Jamesa upodobil ameri\xc5\xa1ki igralec Cam Gigandet.\n_START_SECTION_\nVictoria\n_START_PARAGRAPH_\nVictoria je drugi \xc4\x8dlan Jamesovega klana. V prvi knjigi igra manj\xc5\xa1o vlogo: Jamesovo ljubico in pomo\xc4\x8dnico pri lovljenju Belle. V knjigi Mlada luna skorajda ni omenjena, v tretji knjigi, Mrk pa naredi vojsko iz novorojenih vampirjev, s katero namerava pokon\xc4\x8dati Bello, vendar ji na\xc4\x8drt ne uspe, saj jo takoj pokon\xc4\x8dajo Cullenovi in volkodlaki._NEWLINE_Opisana je kot rde\xc4\x8delaska._NEWLINE_V filmih Somrak in Mlada luna je njeno vlogo zaigrala ameri\xc5\xa1ka igralka Rachelle Lefevre, pozneje, v Mrku pa ameri\xc5\xa1ka igralka Bryce Dallas Howard.\n_START_SECTION_\nLaurent\n_START_PARAGRAPH_\nLaurent je zadnji izmed trojice vampirjev Jamesovega klana. Ko se James in Victoria odlo\xc4\x8dita ubiti Bello, se preseli v Denali, Aljaska, kjer si \xc5\xbeeli za\xc5\xbeiveti vegetarijansko razli\xc4\x8dico vampirskega \xc5\xbeivljenja. Spoprijatelji se z vampirko Irino, \xc4\x8dlanico Denaliskega klana vampirjev. V Mladi luni se vrne nazaj v Forks, kjer namerava ubiti Bello, vendar mu to prepre\xc4\x8di volkodlak Jacob Black._NEWLINE_Opisan je kot mo\xc5\xbe temnih las in olivne polti._NEWLINE_V filmih Somrak in Mlada luna ga je upodobil ameri\xc5\xa1ki igralec Edi Gathegi.\n_START_SECTION_\nSomrak\n_START_PARAGRAPH_\nV Somraku se takrat sedemnajstletna Bella Swan preseli iz Phoenixa (Arizona), kjer je \xc5\xbeivela s svojo mamo, v svoje rojstno mesto Forks k o\xc4\x8detu. Tam spozna privla\xc4\x8dnega in skrivnostnega Edwarda Cullena, ki se je najprej izogiba. Potem pa ji Edward s svojimi nadnaravnimi mo\xc4\x8dmi re\xc5\xa1i \xc5\xbeivljenje. Od Jacoba Blacka sli\xc5\xa1i legendo, ki pravi, da je dru\xc5\xbeina Cullen vampirska dru\xc5\xbeina. Edward to ozna\xc4\x8di za resnico, doda pa \xc5\xa1e, da njegova dru\xc5\xbeina in on pijejo le \xc5\xbeivalsko kri. Posvari jo, da mu njena kri di\xc5\xa1i bolj, kot kri ostalih ljudi in da ji je zaradi tega \xc5\xa1e nevarnej\xc5\xa1i. Vendar pride vmes nekaj, na kar Edward in Bella nikakor nista ra\xc4\x8dunala: zaljubita se drug v drugega. Vseeno njuno skupno \xc5\xbeivljenje te\xc4\x8de brez zapletov, dokler Bella ne postane tar\xc4\x8da vstrajnega zlobnega vampirja Jamesa in njegovih prijateljev Victorie in Laurenta. Cullenovi Bello sicer obvarujejo, vendar ne povsem, saj ubijejo le Jamesa.\n_START_SECTION_\nMlada luna\n_START_PARAGRAPH_\nMlada luna se pri\xc4\x8dne z Bellinim osemnajstim rojstnim dnevom. Bella ni ravno zadovoljna, saj to pomeni, da je starej\xc5\xa1a od svojega sedemnajstletnega fanta. Na njeni rojstnodnevni zabavi se Bella ure\xc5\xbee v darilni papir. Vsi se lahko zadr\xc5\xbeijo, le Edwardov brat Jasper postane \xc5\xbeejen Belline krvi, vendar ga Edward ustavi. Ta dogodek Edwarda opomne na to, da z njunim razmerjem Bello postavlja v nevarnost. Zato z Bello prekine vse stike, ko se Cullenovi preselijo iz Forksa._NEWLINE_Bella \xc5\xbealuje kak mesec, potem pa se za\xc4\x8dne dru\xc5\xbeiti z Jacobom. Ta ji priskrbi motor, na katerem se zelo rada vozi. Njuno prijateljstvo postane zelo mo\xc4\x8dno in Jacob se zaljubi v Bello. Potem pa vampir Laurent napade Bello in re\xc5\xa1i trop ogromnih volkov. Pozneje Bella izve, da so Jacob in njegovi prijatelji volkodlaki in da vampirka Victoria sku\xc5\xa1a ubiti Bello zato, da bi ma\xc5\xa1\xc4\x8devala Jamesovo smrt._NEWLINE_Da bi Bella sli\xc5\xa1ala Edwardov glas, se je vrgla s skal v morje. Pred gotovo smrtjo jo re\xc5\xa1i Jacob. Edwarda pa Rosalie obvesti, da je Bella mrtva in zato Edward odpotuje v Volterro (Italija), kjer namerava razjeziti Volturije, da bi ga uni\xc4\x8dili. Alice se zato vrne v Forks, kamor pride po Bello zato, da bi Edwardu lahko dokazala, da ni mrtva. Edward \xc5\xbee skoraj naredi usodno napako, pa zagleda Bello in se zadnji hip ustavi. Odnese jo brez posledic.\n_START_SECTION_\nMrk\n_START_PARAGRAPH_\nV Mrku se nadaljuje drama med Bello in Edwardom. Edward Belli razlo\xc5\xbei, da je od\xc5\xa1el zato, da bi Bello obvaroval pred Victorio in Laurentom. Bella se \xc5\xbeeli ljubiti in nato spremeniti v vampirko, vendar Edward ni zato, saj meni, da bi jo lahko med ljubljenjem po\xc5\xa1kodoval in da so vampirji nagnusne prikazni brez du\xc5\xa1e. Poleg tega pa se Edward lahko ne bi znal ve\xc4\x8d obvladati in bi Bello z lahkoto ubil. Ker pa Belli to veliko pomeni, Edward pristane, vendar se \xc5\xbeeli prej poro\xc4\x8diti._NEWLINE_Vampirka Victoria \xc5\xa1e vedno \xc5\xbeeli ubiti Bello, zato ustvari vojsko novorojenih vampirjev, ki se \xc5\xa1e ne znajo obvladati, so pa zato toliko mo\xc4\x8dnej\xc5\xa1i. Da bi zatrli to gro\xc5\xbenjo, se Cullenovi zdru\xc5\xbeijo z delom ameri\xc5\xa1kih volkodlakov, ki ga vodi Jacob Black. Victorio Jacob na koncu uni\xc4\x8di, Bella in Edward pa se odlo\xc4\x8dita za njuno zaroko povedati tudi Bellinemu o\xc4\x8detu Charlieju.'